Den Vest-Sjællandske Avis, 1825-05-30
De Franske Deputeredes Kammer har i Mødet den 19de Mai antaget Financeministeriets Budget med 286 mod 43 Stemmer. Ved Slutningen af Mødet erklærede Præsidenten, at der vare ikke fleere Sager for Øieblikket at forhandle, saa at Mødet ikke kunde vedvare længere paa denne Dag; men den 21de Mai maae Kammerne atter forsamles formedelst en Beretning fra Petitions-Commission og en Communication fra Regieringens Side. JFølge Journal des Debats Forsikkring skal denne Communication bestaae i en Kongelig Proklama tion, hvorved Sessionen bliver prorogeret til efter Kronningen; der vil da ikke blive andet Arbeide tilbage end at Pairernes Kammer skal stemme om Budget, hvorpaa Sessionen for 1825 vil blive definitiv sluttet. – Den 19de Mai modtog Hs. Majestæt Kongen af Frankerige Keiseren af Østerrigs overordentlige Ambassadeur Fyrsten af Esterhazy i en offentlig Audience, med samme Høitideligheder, hvormed Hertugen af Northumberland blev nyelig modtaget; det blev denne Ambassadeur tilladt at tiltale Kongen paa Engelsk, hvilket Ludvig den XVIII ligeledes tillod de Forenede Staters Gesandt Hr. Cramford. Engelske Blade, føre Besværinger over, at Hertugen blev ikke modtaget med Udmærkelser nok da han kom til Calais. Præsidenterne for de protestantiske Consistorier have faaet Tilladelse til at indfinde sig ved Kronningen i deres Embedsdragt. Regieringen afgiver saaledes herved et Beviis paa at den tolererer Protestanterne; men disse klage forresten over mangehaande Undertrykkelser i Frankerige af den katholske Geistlighed, hvis herskesyge Aand synes paa nye at ville opvaagne i sin fulde Styrke, ligesom den christelige Kiærligheds og Overbærelses Aand atter begynder at tabe sig og at vige for Had og Lidenskaber, som paatage sig Religionens Maske. At Menneskene dog ved at forsvare Religionen eller deres Religions meeninger, ikke kunne lade andre være i Fred, forsvare det Gode uden at udskielde og fornærme nogen; hvormeget lider ikke den gode Sag, den Sag som de forsvare, ved en saadan Fremgangsmaade; en protestantisk Præst Hr. Vincent i Nismes besværer sig bittert over, at den katholske Geistlighed søger at skille den protestantiske ved al Jndflydelse. paa Ungdommens Dannelse. – Erkebiskoppen af Rouen, Fyrsten af Croi, føler at han har drevet det forvidt med sit Hyrdebrev, og søger nu at give det offentlig en anden Udtydning. – Men over Jesuiternes og Missionairernes intolerante Virksomhed klages almindeligt. – Den bekiendte Spanske constitutionelle Oberste Valdez, som i Fior erobrede Tarifa, er lykkeligen sluppet fra Tanger og over Gibraltar kommen til London; den Engelske Consul i hiin Stad Hr. Doyles frelste ham, da han blev forfulgt af Spanske Emissarier; et Spansk Vagtskib har nyeligen tilladt sig om Natten at overfalde og bemægtige sig et andet Spansk Skib, som laae næsten under Batterierne af Gibraltar i Forventning af, at der vare Constitutionelle ombord; men Forventningen slog feil; da de Constitutionelle som befandt sig derpaa havde faaet Ordre til at gaae i Land. Gouverneuren i Gibraltar har ved den Brittiske Ambassadeur i Madrid ladet andrage paa, at Handlingen skal straffes som Søerøverie. – Endnu holder man i Cadix de Skibe af søndrede fra al Forbindelse med Fastlandet, som have overbragt de fangne Peruanske Officere. Man vil have faaet at vide i Cadix, at den Mexicanske Regiering udruster et Corps paa 5000 Mand for at angribe Cuba. – Handelen paa Columbien er i en stærk Tilvæxt, saaledes beløb Toldvæsnets Jndtægter, i la Guayra sig i Februar til 1,632,92 Dollars.